VšĮ Šeškinės poliklinikos planuojamo pirkimo „ŠP-71909 Reagentai, medžiagos ir papildomos priemonės kraujo krešėjimo tyrimams atlikti su medicininės įrangos panauda“ techninės specifikacijos projektas (CVP IS ID 1564759)


Gauti tiekėjų pasiūlymai / klausimai / pastabos dėl planuojamo pirkimo techninės specifikacijos projekto. Žemiau atskirai pasisakome dėl visų rinkos konsultacijos metu gautų tiekėjų rekomendacijų koreguoti techninės specifikacijos reikalavimus:

REAGENTŲ IR PAPILDOMŲ PRIEMONIŲ KRAUJO KREŠĖJIMO TYRIMAMS ATLIKTI SU ĮRANGOS ĮSIGIJIMU PANAUDOS BŪDU

METODINIAI REIKALAVIMAI

	Eil. Nr.
	Tyrimo pavadinimas
	Privalomi reikalavimai tyrimo metodui
	Tiekėjų pastabos
	Perkančiosios organizacijos atsakymas

	1.
	Protrombino komplekso II-VII-X faktorių aktyvumo nustatymas (ir TNS)
	Mėginys – citruota plazma: normali, bet kokio lygio  hemolizuota, ikterinė, lipeminė.
Owren metodas. Nejautrus heparinui iki 1 IU/ml.
	Tiekėjo A pastaba: 1 punkte numatytas reikalavimas, kad pirkimo dalyviai turi siūlyti analizatorių, atliekantį Protrombino laiko tyrimus tik Owren metodu. Šis metodas nėra plačiai paplitęs pasaulyje, tik 5% PTV nustatymo testų pasaulyje yra pagrįsti šiuo metodu. (https://zurnalas.llmd.lt/en/straipsnis/visas/459/2014). Quick metodas naudojamas 95% visų PTV testų pasaulyje. Šiuo metodu nustatytas INR yra standartas, stebint gydymą antikoaguliantais; visose klinikinėse antikoaguliantų gydymo rekomendacijose atsižvelgiama į INR pagal Quick metodą. Quick tyrimo metodas užtikrina vienodai kokybišką tyrimo atlikimą, kaip ir Owren metodas. Pabrėžiame, kad Owren metodas yra palankus tik vienam konkrečiam tiekėjui, ir, atitinkamai, įrangos gamintojui. Todėl, išskiriant tik Owren metodą, PO neužtikrina konkurencijos, lygiateisiškumo, racionalaus lėšų naudojimo, kadangi dėl techninės specifikacijos susiaurinimo kiti suinteresuoti tiekėjai būtų eliminuojami iš pirkimo procedūros, negalėtų įgyvendinti savo teisėto intereso pateikti pigesnį, bet kokybę užtikrinantį bei visiškai PO interesus bei pirkimo tikslą leidžiantį pasiekti pasiūlymą. 
Atsižvelgiant į tai reikalaujame aptariamame nurodyti “Protrombino laikas (PL) Owren arba Quick metodu”.

Tiekėjo B pastaba: Punktas riboja konkurenciją nes yra pritaikytas išskirtinai  mechaniniam matavimo metodui. Tuomet, tiekėjams, siūlantiems kitokį matavimo metodą apribojama galimybė dalyvauti pirkime. Prašome punktą koreguoti sekančiai: "Analizatoriai turi nustatyti HIL (hemolizę, bilirubino kiekį, lipemiją) ir įspėti vartotoją esant kritinėms vertėms".
Siekiant lygiavertės, sąžiningos konkurencijos, Protrombino laiko matavimui prašome nurodyti abu matavimo metodus tiek Owren tiek Quick. Pasaulyje Owren‘o metodu atliekamas tyrimas taikomas labai retai – tik apie 5% (Boston Business Consulting duomenys). Kadangi 95% procentai protrombino laiko tyrimų yra atliekama Quick’o metodu, įvairios reagentų tikslumo  savybės ir stabilumas yra vystomos ir atnaujinamos. Be to, prašome paaiškinti kaip gydymo įstaiga ketina vertinti pacientų prieš chirurgines operacijas krešėjimo parametrus, kraujavimo riziką, jei renkasi išskirtinai Owren metodą, kuris tam netinkamas?
	Poliklinikoje yra daugybė pacientų, kurie yra gydomi netiesioginio veikimo oraliniais antikoaguliantais (vitamino K antagonistais), o šiuo atveju, vadovaujantis moksline literatūra, Owren metodas yra pranašesnis nei Quick, nes specifiškai tiria tik tų krešėjimo faktorių, kurie yra priklausomi nuo vitamino K (II, VII, X krešėjimo faktoriai), aktyvumą. Pažymime, jog Vilniaus universiteto Medicinos fakulteto patvirtintoje krešėjimo sistemos diagnostikos ir sutrikimų gydymo laboratorinės kontrolės metodikoje nurodyta, jog Vitamino K antagonisto terapijos efektyvumo „laboratorinis tyrimas – protrombino komplekso (PKA) rodiklis OWREN metodu...“(Jatužis D, Davidavičius G, Kazėnaitė E, Tamošiūnas AE. ,,Krešėjimo sistemos diagnostikos ir gydymo laboratorinė kontrolė“ Vilniaus universiteto leidykla, 2020. ISBN 9786090704479). 
Pažymime, kad Quick-o metodas nėra lygiavertis Owren-o metodui. Metodinėse rekomendacijose „Netiesioginio veikimo antikoaguliantai (NVA) arba vitamino K antagonistai (VitKA)“ Kauno medicinos universitetas, 2009 m., kurioms pritarė Lietuvos bendrosios praktikos gydytojų draugija, Lietuvos kardiologų draugija, Lietuvos laboratorinės medicinos draugija, Lietuvos širdies asociacija, Lietuvos infektologų draugija, Lietuvos krūtinės ir širdies chirurgijos draugija ir Lietuvos trombozės ir hemostazės draugija, yra nurodyta, jog „Kviko ir Owreno protrombino laiko nustatymo rezultatai sunkiai koreliuojasi dėl skirtingų kalibracinių kreivių“ (rekomendacijų 29 psl.), o 8-oje lentelėje pateikiama informacija apie eilę klinikinių ir technologinių kriterijų skirtumų lyginant šiuos 2 metodus, tokius, kaip terapiniai intervalai, tarptautinio normalizuoto santykio (TNS) paklaidos su tromboplastinais, TNS rezultatų dispersija, VitKA kontrolė lipeminėje ir hemolizuotoje plazmoje, laikas, per kurį reikia atlikti tyrimą po kraujo paėmimo, būtinybė atlikti papildomus tyrimus, kontroliuojant VitKA terapiją ir eilė kitų (rekomendacijų 29-30 psl.). Rekomendacijose teigiama: „nustatyta, kad tiksliausias būdas, kuriuo galima nustatyti TNS – II, VII, X faktorių komplekso aktyvumą įvertinantis Owren metodas“ (rekomendacijų 29 psl.). Taip pat, 2017 m. lapkričio 3 d. „Laboratorinės įrangos palyginimo ekspertizės akte“, atliktame civilinėje byloje Nr.e2A-486-381/217 (VšĮ Utenos ligoninė vs UAB „Roche“) taip pat nurodyta, kad Owreno ir Kviko metodai nėra lygiaverčiai. Į klausimą Nr. 1.5. „Ar Owren ir Quick metodai komplekso aktyvumui ištirti yra lygiaverčiai ir ar jos abu taikant gali būti gautas analogiškas rezultatas?“, ekspertizės akte buvo nustatyta: „Owren ir Quick metodai protrombino aktyvumui ištirti nėra lygiaverčiai...“ Taip pat, atsakydamas į klausimą Nr.1.4. „Kokiais gydymo įstaigos objektyviais poreikiais gali būti pagrįsti gydymo įstaigų nustatomi tam tikrų tyrimų atlikimo metodai “, ekspertas nurodė, jog „ Reikalavimas protrombino komplekso aktyvumą ištirti Owren ar Quick metodu gali būti grindžiamas perkančiosios organizacijos specialiais poreikiais tirti asmenis, kurie yra gydomi netiesioginio veikimo oraliniais antikoaguliantais (vitamino K antagonistais, pvz., varfarinu). Tam tikslui, vadovaujantis moksline literatūra, Owren metodas yra pranašesnis nei Quick, nes specifiškai tiria tik tų krešėjimo faktorių, kurie yra priklausomi nuo vitamino K (II, VII< X krešėjimo faktoriai), aktyvumą “. 
Poliklinikoje yra akivaizdus poreikis ištirti pacientus, kurie gydomi netiesioginio veikimo oraliniais antikoaguliantais, todėl klinikinėje praktikoje yra tikslingiau naudoti Owren-o metodą. Šis reikalavimas neriboja konkurencijos, nes rinkoje yra ne vienas tiekėjas galintis pasiūlyti Owren metodą. 
Poliklinikos turima informacija, protrombino kompleksui Owren metodu reagentus gamina ne vienas gamintojas. Rinkos tyrimo metu nustatyta, kad bent 3 gamintojai atitinka keliamą sąlygą: 1. Diagnostica Stago, STA Compact Max; 2. Mindray C3510; 3. Succeeder SF-810.
Viešųjų pirkimų tarnyba (toliau – VPT), aiškindama Lietuvos Respublikos Viešųjų pirkimų įstatymo 17 straipsnį, nurodo, jog: „<...> „vertė už pinigus“ reiškia, kad kiekvienas įgyvendinamas viešasis pirkimas turi sudaryti sąlygas perkančiajai organizacijai įsigyti tai, ko būtent jai reikia konkrečiu momentu. Kitaip tariant, perkamos prekės, paslaugos arba darbai turi atitikti perkančiosios organizacijos poreikius. Šiuo aspektu perkančiosioms organizacijoms yra suteikiama diskrecijos teisė nuspręsti, ką konkrečiai joms reikia įsigyti, kokias savybes turi atitikti pirkimo objektas (prekės, paslaugos arba darbai) ir kokios savybės yra geriausios ne apskritai, o būtent konkretų pirkimą organizuojančiai perkančiajai organizacijai <...>”. 

Chronometrinis metodas, pagristas klampumo pokyčio nustatymu yra apibrėžtas kaip krešumo sistemos tyrimo standartas (CAP Hematology and Coagulation Check list HEM.37300, 2014, CLSI H57-A, Protocol for the Evaluation, Validation, and Implementation of Coagulometers; Approved Guideline). Šis metodinis standartas nurodo ir koagulometrinės sistemos techninį liudijimą bei techninės specifikacijos reikalavimą. Be to, atkreipiame Jūsų dėmesį, jog reagentų ir papildomų priemonių kraujo krešėjimo tyrimams atlikti su įrangos įsigijimu panaudos būdu (2 priedo) techninės specifikacijos 2 punkto „Matavimo metodai“ a) papunktis nustato, jog reikalaujamas „chronometrinis elektromagnetinis mechaninis arba lygiavertis metodas <...>“, todėl gali būti siūlomas ir kitas, lygiavertis metodas, leidžiantis išmatuoti normalias, bet kokio lygio lipemiškas, hemolizuotas, ikterines plazmas be įtakos analizei. Tokiu būdu negalime sutikti su tiekėjo teiginiu, jog „siūlantiems kitokį matavimo metodą apribojama galimybė dalyvauti pirkime“. Galimybė be papildomų procedūrų ištirti lipeminius, hemolizuotus ir ikterinius mėginius yra svarbi dėl šių moksliniais įrodymais pagrįstų priežasčių: 
- yra nemaža lipeminių, hemolizuotų ir ikterinių mėginių dalis, kurių neįmanoma išvengti dėl objektyvių ir subjektyvių priežasčių; 
- pakartotinio kraujo mėginio ėmimo išvengimas;
- laboratorijos darbo efektyvumo ir tyrimų rezultatų gavimo greičio.

Atsižvelgiant į aukščiau pateiktą informaciją, iš 1 punkto reikalavimų bus išbrauktas sakinys: „Mėginys – citruota plazma: normali, bet kokio lygio  hemolizuota, ikterinė, lipeminė.“

	2.
	Aktyvinto dalinio tromboplastino laiko nustatymas (ADTL)
	Mėginys– citruota plazma: normali, bet kokio lygio  hemolizuota, ikterinė, lipeminė.
Rekalcifikacijos metodas.
	Tiekėjo B pastaba: Teigti, kad ADTL analitei tinka hemolizuoti, ikteriniai ir/ar lipeminiai mėginiai iš esmės klaidingas požiūris. Pateikiame straipsnio "Effects of haemolysis, icterus and lipemia on coagulation tests as performed on Stago STA_Compact_MAX analysers" ištrauką kodėl ADTL analitei netinkami  hemolizuoti, ikteriniai ir/ar lipeminiai mėginiai. Prašome punktą koreguoti, numatant reikalavimą, kad analizatoriai turėtų galimybę nustatyti HIL (hemolizę, bilirubino kiekį, lipemiją) ir įspėti vartotoją esant kritinėms vertėms".

	Vadovaujantis naujesne nei tiekėjo nurodytame šaltinyje cituojama informacija, yra pateikiamos tokios rekomendacijos, kaip pvz.: „Pacientų, kuriems pasireiškė in vivo hemolizė, mėginiai krešėjimo tyrimams gali būti priimti ir ištirti“, „Citratuoti mėginiai su hiperbilirubinemija PT, APTT ir fibrinogeno krešėjimo tyrimams turi būti priimti analizei“, „Mėginiai su aptinkama lipemija neturėtų būti atmetami, nes pakaitiniai mėginiai gali turėti panašias savybes, o perteklinių lipidų poveikis paciento mėginiuose krešėjimo tyrimų rezultatams yra mažas ir paprastai kliniškai nereikšmingas“ (šaltinis: Kitchen S, Adcock DM, Dauer R, Kristoffersen AH, Lippi G, Mackie I, Marlar RA, Nair S. International Council for Standardization in Haematology (ICSH) recommendations for processing of blood samples for coagulation testing. Int J Lab Hematol. 2021 Dec;43(6):1272-1283. doi: 10.1111/ijlh.13702. Epub 2021 Sep 27. PMID: 34581008.). 
Atsižvelgiant į aukščiau pateiktą informaciją, iš 2 punkto reikalavimų bus išbrauktas sakinys: „Mėginys – citruota plazma: normali, bet kokio lygio  hemolizuota, ikterinė, lipeminė.“
Rinkos tyrimo metu nustatyta, kad bent 3 gamintojai atitinka keliamą sąlygą: 1. Diagnostica Stago, STA Compact Max; 2. Mindray C3510; 3. Succeeder SF-810.

	3.
	D-dimerų koncentracijos nustatymas
	Imunoturbidimetrinis metodas. Nejautrus heparinui iki 1 IU/ml. Metodo jautrumas  ≥97%, neigiama prognostinė vertė (NPV) ≥99,7%, PE specifiškumas ≥ 75 %. 
	Tiekėjo A pastaba: D-dimeras naudojamas išskirtinai ūminei venų tromboembolijai pašalinti, todėl pagrindinės šio tyrimo diagnostinės charakteristikos yra jautrumas ir NPV. Pagal CSLI rekomendacijas (CSLI. Kiekybinis D-dimeras venų tromboembolinės ligos pašalinimui, patvirtintos gairės. CSLI dokumentas H69-A), D-dimerų jautrumas ūminei venų tromboembolijai pašalinti turėtų būti >97% ir NPV >98%. Tačiau testo specifiškumo reikšmės nėra reglamentuojamos. Be to, tik itin ribotas gamintojų skaičius gali pasiūlyti numatytą specifiškumą, taigi nuostata yra diskriminacinė. 
Prašome planuojamo vykdyti pirkimo reikalavimus suderinti su tarptautinių organizacijų reikalavimais D-dimerų nustatymui, būtent išdėstyti aptariamą nuostatą taip: jautrumas ≥97%, specifiškumas ≥70,0%, NPV ≥98%, atitinkamai, užtikrinti didesnį dalyvių skaičių pirkime ir techninės specifikacijos nuostatų proporcingumą pirkimo tikslui.
Tiekėjo B pastaba: Remiantis CLSI standartais D-Dimer tyrimų svarbiausios savybės yra Neigiama Prognostinė Vertė (NPV) ir tyrimo jautrumas.  Siūlome išbraukti specifiškumą, kadangi tai nėra svarbus rodiklis siekiant GVT (giliųjų venų trombozės – angl. DVT) atmetimo. Jūsų nurodytas "PE specifiškumas ≥ 75 %" riboja konkurenciją, suteikia galimybę tik Stago atstovui dalyvauti pirkime, todėl prašome jį išbraukti, antraip, net ir galėdami pasiūlyti ypač aukšto lygio D-Dimerų tyrimo atlikimą (pagal technines charaketeristikas Instrumentation Laboratory a Werfen Company: jautrumas ≥ 100 %,  NPV ≥ 100 %, PE specifiškumas 48,3 %), negalėsime dalyvaut pirkime.  Siemens Healthineers vertes pateikiame lentelėje žemiau, jie taip pat, dėl specifiškumo 33-39,3 - negalės dalyvauti pirkime. Lietuvos rinkoje yra 3-4 tiekėjai, atstovaujantys tris pagrindinius gamintojus (UAB Diagnostinės Sistemos (Stago gamintojas), UAB Werfen (IL a Werfen Company gamintojas), UAB Multilabo ir UAB Biovita (Siemens gamintojas)). Iš pateiktų pavydžių aiškiai matome, kad punktas pritaikytas tik vienam tiekėjui/gamintojui.

	Vilniaus universiteto parengtoje mokomojoje ir metodinėje priemonėje „Krešėjimo sistemos diagnostikos ir gydymo laboratorinė kontrolė“ (D.Jatužis, G.Davidavičius, E.Kazėnaitė, A.E.Tamošiūnas, VU 2020) nurodyta:  „Kadangi pagrindinis D-dimerų tyrimo uždavinys – paneigti PE, atliekamas tik aukšto specifiškumo (≥ 75%) ir aukštos neigiamos predikcinės vertės (≥ 99%) D-dimerų tyrimas – tokiu būdu bus išvengiama klaidingai pozityvių tyrimų rezultatų ir, tuo pačiu, bereikalingai atliktų brangių ir komplikacijas galinčių sukelti instrumentinės diagnostikos, pvz. kompiuterinės tomografijos su angiografija tyrimų (algoritmuose nurodyta, kad pacientams, kuriems nustatyta nedidelė arba vidutinė PE rizika, tačiau atlikus D-Dimerų tyrimą jo rezultatai yra teigiami, būtina atlikti plaučių KT angiografiją bei kitus būtinus instrumentinės diagnostikos tyrimus)“. Neabejojame, jog VU mokslinikai ir praktikai yra kompetentingi, o jų parengta metodinė priemonė yra tinkama pritaikymui klinikinėje praktikoje.  
D-Dimerų tyrimo specifiškumas yra kliniškai svarbus funkcionalumo kriterijus, apibūdinantis diagnostikos metodo tikslumą. Specifiškumas parodo tyrimo gebėjimą nustatyti, jog susirgimo nėra, kai jo iš tikrųjų nėra. Esant mažam specifiškumui didėja klaidingai teigiamų tyrimų skaičius. D-Dimerai tiriami įtariant venų trombemboliją (VTE) ir plaučių arterijos emboliją (PE). Neigiamas D-Dimerų tyrimas leidžia atmesti VTE ir PE diagnozę (neigiama predikcinė vertė). Gavus teigiamą tyrimo rezultatą, diagnozei patvirtinti/atmesti privaloma atlikti instrumentinius tyrimus – kompiuterinę tomografiją, angiografiją ar venų ultragarsinį tyrimą. Taigi, kuo D-Dimerų tyrimo specifiškumas yra mažesnis, tuo daugiau instrumentinių tyrimų reikia atlikti, taip padaroma didesnė žala pacientui – kiekvienas papildomas tyrimas/procedūra sukelia papildomą riziką paciento sveikatai (pvz., medicininė apšvita ir kt.) bei susidaro papildomi kaštai perkančiajai organizacijai. Specifiškumas yra rodiklis svarbus tiek klinikine, tiek ekonomine prasme. D-Dimerų tyrimai ženkliai pigesni, nei jau minėti instrumentiniai tyrimai. Kiekvieno papildomo tyrimo/procedūros atlikimas asmens sveikatos priežiūros įstaigai kainuoja.
Vilniaus universiteto parengtoje mokomojoje ir metodinėje priemonėje „Krešėjimo sistemos diagnostikos ir gydymo laboratorinė kontrolė“ (D.Jatužis, G.Davidavičius, E.Kazėnaitė, A.E.Tamošiūnas, VU 2020) nurodyta, jog trombembolinės rizikos įvertinimui „būtina atlikti: DDimerų, kurių jautrumas ne mažesnis, negu 99.7%, o specifiškumas ne mažesnis, negu 75%, tyrimą“; o ankstyvajai trombembolijų (GVT ir PATE) laboratorinei diagnostikai ir gydymo efekto kontrolei –
„atliekamas tik aukšto specifiškumo (≥ 75%) ir aukštos neigiamos predikcinės vertės (≥ 99%) DDimerų tyrimas – tokiu būdu bus išvengiama klaidingai pozityvių tyrimų rezultatų ir, tuo pačiu, bereikalingai atliktų brangių ir komplikacijas galinčių sukelti instrumentinės diagnostikos, pvz. kompiuterinės tomografijos su angiografija tyrimų (algoritmuose nurodyta, kad pacientams, kuriems nustatyta nedidelė arba vidutinė PE rizika, tačiau atlikus D-Dimerų tyrimą jo rezultatai yra teigiami, būtina atlikti plaučių KT angiografiją bei kitus būtinus instrumentinės diagnostikos tyrimus)“.
Asmens sveikatos priežiūros įstaigoje, kurioje gydomi ir konsultuojami įvairias patologijas turintys pacientai, kurioje sprendžiami įvairaus sudėtingumo diagnostikos ir gydymo klausimai, būtina siekti pacientui geriausio kokybiško rezultato pagal šiuolaikinius mokslo pasiekimus. Taigi perkančioji organizacija sprendžia, kokie pirkimo objekto funkciniai reikalavimai yra reikalingi perkančiajai organizacijai, patenkinantys teisėtus pacientų lūkesčius bei jų poreikius atitinkančias asmens sveikatos priežiūros paslaugas, bei tuo pačiu užtikrinant teikiamų paslaugų kokybę.
Perkančiosios organizacijos turimomis žiniomis yra keletas gamintojų, kurių D-Dimerų tyrimo specifiškumas atitinka techninės specifikacijoje sąlygas. Gamintojai, kurių D-dimerų tyrimo specifiškumas atitinka techninės specifikacijos sąlygas Perkančiosios organizacijos duomenimis yra  Diagnostica Stago, Mindray, Succeeder.

Atsižvelgiant į aukščiau nurodytą informaciją, 3 punkto reikalavimai nekeičiami. 


	4.
	Fibrinogeno koncentracijos nustatymas
	Mėginys– citruota plazma: normali, bet kokio lygio  hemolizuota, ikterinė, lipeminė.
Klauso metodas.
Reagentas turi būti nejautrus fibrino skilimo produktams ne mažiau kaip iki 100 μg/ml. 
Darbinio tirpalo stabilumas ≥ 45 d. 2-8 °C.
Matavimo intervalas nuo 0,4 g/l iki 12,0 g/l
	Tiekėjo B pastaba: 
1) Siekdami, kad konkurencija nebūtų dirbtinai apribota, siūlome koreguoti punktą dėl bet kokio lygio hemolizuoto, ikterinio ir/ar lipeminio (HIL) mėginio ištyrimo, papildant TS sąlygas reikalavimu tiksliai nurodyti (pažymėti gamintojo dokumentacijoje) kokio lygio HIL gali turėti įtakos rezultatams. Perkančioji organizacija turėtų pati numatyti ir prašyto tiekėjų pateikti galimas, ribines, HIL koncentracijas fibrinogeno matavime. Numatyti reikėtų tokias kliniškai patvirtintas ribines HIL koncentracijas, kurios neribotų konkurencijos. Pateikiame X gamintojo ribines HIL vertes:

2) Prašome išbraukti nejautrumą fibrino degradacijos produktams, nes juo t.p. ribojama konkurencija. 
3) Šis konkretus nurodytas darbinio tirpalo stabilumas riboja konkurenciją. Prašome punktą išbraukti, nes konkrečiu, kiekvieno tiekėjo atveju bus paskaičiuota ir pasiūlyta tiek reagentų, kiek jo reikės, skaičiuojant pagal konkretaus gamintojo reagento stabilumą.
4) Prašome koreguoti viršutinę matavimo ribą iki 10,0 g/l, nes tai nebūtų esmę keičiantis sąlygų tikslinimas, tačiau konkurencija nebūtų dirbtinai apribota, daugiau tiekėjų galėtų dalyvauti pirkime.


	1) Priešingai nei tiekėjo teigiama, nurodžius konkretų HIL lygį ar jo intervalą, bus ženkliai apribojama konkurencija - skirtingų gamintojų atstovaujami tiekėjai gali turėti skirtingų HIL lygių ar jų ribų analizatorius ir reagentus, todėl dėl šio konkretaus parametro gali neatitikti reikalavimų. 
Atsižvelgiant į aukščiau nurodytą informaciją, iš 4 punkto reikalavimų bus išbrauktas sakinys: „Mėginys – citruota plazma: normali, bet kokio lygio  hemolizuota, ikterinė, lipeminė.“

2) Fibrinogeno koncentracijos nustatymo tyrimas turi būti nejautrus fibrino skilimo ar degradacijos produktams (FDP), dėl:
1. Tikslumo ir specifiškumo – jei tyrimas reaguotų į FDP, jis galėtų klaidingai parodyti aukštesnę fibrinogeno koncentraciją, nes FDP yra fibrinogeno skilimo produktai, bet ne pats fibrinogenas.
2. Diferenciacijos tarp aktyviosios ir degradacinės būklės – fibrinogenas yra kraujo krešėjimo baltymas, tačiau jo skilimo produktai gali būti padidėję esant įvairioms patologinėms būklėms. Tyrimas turi atskirti fibrinogeną nuo jo skilimo produktų, kad būtų galima tinkamai įvertinti krešėjimo sistemos būklę.
3. Diagnostinių klaidų prevencijų – jei tyrimas būtų jautrus FDP, pacientams, turintiems fibrinolizės ar krešėjimo sutrikimų, fibrinogeno kiekis galėtų būti neteisingai interpretuojamas. Tai galėtų lemti neteisingą diagnozę ar gydymo taktikos parinkimą.
4. Klinikinio pritaikymo – kadangi fibrinogeno kiekis svarbus vertinant krešėjimo funkciją (pvz., prieš operacijas, esant kraujavimo rizikai ar trombozės būklėms), būtina, kad tyrimo metodas tiksliai matuotų tik funkcinį ar absoliutų fibrinogeno kiekį be FDP įtakos.

Atsižvelgiant į aukščiau pateiktą informaciją, iš 4 punkto bus išbrauktas sakinys: „Reagentas turi būti nejautrus fibrino skilimo produktams ne mažiau kaip iki 100 μg/ml“. 
3) Perkančioji organizacija savo praktikoje ne vieną kartą patyrė, kai tiekėjai pateikia siūlymus atsižvelgdami tik į nurodytą planuojamų atlikti tyrimų skaičių, visiškai nevertindami reagentų stabilumo. Tai sudaro sąlygas tiekėjams apskaičiuoti minimalų reagentų pakuočių kiekį nurodytam tyrimų skaičiui atlikti, tokiu būdu siūlant mažesnę galutinę kainą. Todėl tiekėjo teiginys „kiekvieno tiekėjo atveju bus paskaičiuota ir pasiūlyta tiek reagentų, kiek jo reikės, skaičiuojant pagal konkretaus gamintojo reagento stabilumą“ visiškai neatitinka realios situacijos. Laboratorijoms, kurios atlieka santykinai nedaug tyrimų, ilgesnio stabilumo reagentai yra ekonomiškai efektyvesni, leidžia išvengti nereikalingų pertrūkių, mažina švaistymą ir užtikrina tyrimų rezultatų patikimumą. Akivaizdu, jog esant ilgesniam reagentų stabilumui:
· sumažėja reagentų švaistymas. Kai reagentų stabilumas yra trumpesnis, o tyrimų atliekama santykinai nedaug, gali būti sunku sunaudoti visą reagentų pakuotę. Ilgesnis stabilumo laikas leidžia išvengti situacijų, kai reagentai turi būti utilizuojami dėl pasibaigusio galiojimo.
· užtikrinamas didesnis ekonomiškumas. Dažnesnis reagentų pirkimas ir jų keitimas dėl trumpesnio stabilumo didina išlaidas, nes laboratorijai tenka dažniau užsakinėti naujus reagentus.
· patogiau valdomos atsargos. Ilgiau stabilūs reagentai sumažina poreikį dažnai atnaujinti atsargas, todėl laboratorija gali turėti pastovų kiekį reagentų ilgą laiką, be nuolatinės būtinybės stebėti jų galiojimą. Tai ypač svarbu tyrimams, kurių atliekama santykinai nedaug. 
· mažesnė rizika neatlikti reikiamų tyrimų. Kai reagentų stabilumo laikas trumpas, laboratorija gali susidurti su situacijomis, kuomet reagentai baigiasi arba tampa nebetinkami naudoti, kol dar nėra pristatyti nauji. Ilgiau stabilūs reagentai užtikrina sklandesnį nepertraukiamą laboratorinių tyrimų atlikimą. 
Atsižvelgiant į aukščiau pateiktą informaciją, 4 punkto reikalavimą pakeičiame: „Darbinio tirpalo stabilumas ≥ 30 d. 2-8 °C“. 
4) Fibrinogeno koncentracijos nustatymo tyrimo matavimo intervalas nuo 0,4 g/l iki 12,0 g/l parenkamas siekiant užtikrinti tikslų ir patikimą rezultatų interpretavimą įvairiose klinikinėse situacijose dėl šių priežasčių:
· fiziologinė normos riba ir patologiniai pokyčiai. Įprastinė fibrinogeno koncentracija kraujyje svyruoja nuo 2,0 iki 4,0 g/l. Tačiau tam tikros būklės gali lemti reikšmingus šio baltymo koncentracijos pokyčius:
· padidėjimą: ūminiai uždegimai, miokardo infarktas, tromboflebitas, sisteminės jungiamojo audinio ligos, nėštumas ar kontraceptinių tablečių vartojimas gali padidinti fibrinogeno koncentraciją. Kai kuriais atvejais koncentracija gali siekti iki 10-12 g/l. 
· sumažėjimą: ūminis diseminuotos intravaskulinės koaguliacijos (DIK) sindromas, kepenų nepakankamumas, kaulų čiulpų pažeidimai, sunkūs nudegimai ar kraujavimai gali sumažinti fibrinogeno koncentraciją. Esant afibrinogenemijai (reta paveldima liga), fibrinogeno kiekis gali būti labai mažas arba visai nenustatomas.
· diagnostinis tikslumas. Platus matavimo intervalas nuo 0,4 g/l iki 12,0 g/l leidžia tiksliai nustatyti tiek labai žemas, tiek labai aukštas fibrinogeno koncentracijas. Tai ypač svarbu diagnozuojant ir stebint ligas, susijusias su kraujo krešėjimo sutrikimais, uždegiminėmis reakcijomis ar kepenų funkcijos nepakankamumu.
· gydymo stebėsena. Pacientams, kuriems taikomas gydymas, galintis paveikti fibrinogeno koncentraciją (pvz., fibrinolitinė terapija), būtina stebėti šio baltymo lygį plačiame intervale, siekiant įvertinti gydymo efektyvumą ir laiku pastebėti galimas komplikacijas.

Atsižvelgiant į aukščiau pateiktą informaciją, iš 4 punkto reikalavimo bus išbrauktas sakinys: „Matavimo intervalas nuo 0,4 g/l iki 12,0 g/l“.




2 priedas
REAGENTŲ IR PAPILDOMŲ PRIEMONIŲ KRAUJO KREŠĖJIMO TYRIMAMS ATLIKTI SU ĮRANGOS ĮSIGIJIMU PANAUDOS BŪDU
TECHNINĖ SPECIFIKACIJA
	Eil.
Nr.
	Reikalaujami techniniai parametrai arba reikalavimai
	Tiekėjų pastabos
	Perkančiosios organizacijos atsakymas

	1.
	Analizatorius kraujo krešėjimo tyrimams atlikti 
	
	

	2.
	Matavimo metodai: 
a) chronometrinis elektromagnetinis mechaninis arba  lygiavertis metodas, leidžiantis išmatuoti normalias, bet kokio lygio lipemiškas, hemolizuotas, ikterines plazmas be įtakos analizei; 
b) imunoturbidimetrinis, 
c) kolorimetrinis.
	Tiekėjo A pastaba: 2 punkto reikalavimo Matavimo metodai a) dalyje nurodyta: „chronometrinis elektromagnetinis mechaninis arba lygiavertis metodas, leidžiantis išmatuoti normalias, bet kokio lygio lipemiškas, hemolizuotas, ikterines plazmas be įtakos analizei“. Pabrėžiame, kad minėtas metodas yra palankus tik vienam konkrečiam tiekėjui. Optinis tyrimo metodas užtikrina vienodai kokybišką tyrimo atlikimą, kaip ir elektromagentinis mechaninis metodas. Todėl, išskiriant tik elektromagnetinį metodą, PO neužtikrina konkurencijos, lygiateisiškumo, racionalaus lėšų naudojimo, kadangi dėl techninės specifikacijos susiaurinimo kiti suinteresuoti tiekėjai netiesiogiai eliminuojami iš Pirkimo procedūros, negali įgyvendinti savo teisėto intereso pateikti pigesnį, bet kokybę užtikrinantį bei visiškai PO interesus bei pirkimo tikslą leidžiantį pasiekti, pasiūlymą. Siūlome aptariamą nuostatą išdėstyti taip: elektromagnetinis-mechaninis metodas, pagrįstas klampos pokyčių nustatymu, arba optinis metodas, pagrįstas šviesos sklaidos ir (arba) šviesos pralaidumo įvertinimu <…>”.

Tiekėjo B pastaba: 2 punkte nurodyta: “Matavimo metodai: a) chronometrinis elektromagnetinis mechaninis arba  lygiavertis metodas, leidžiantis išmatuoti normalias, bet kokio lygio lipemiškas, hemolizuotas, ikterines plazmas be įtakos analizei”. Pažymėta vieta yra klaidinanti ir iš esmės apriboja konkurenciją, kai pirkime gali dalyvauti tik vienas Stago gamintojo (UAB „Diagnostinių sistemų“ tiekėjo) pasiūlymas. Siūlome punktą koreguoti sekančiai: "Analizatoriai turi nustatyti HIL (hemolizę, bilirubino kiekį, lipemiją) ir įspėti vartotoją esant kritinėms vertėms. HIL patikros vertės turi būti kliniškai patvirtintos kiekvienai analitei atskirai".

	Chronometrinis metodas, pagristas klampumo pokyčio nustatymu yra apibrėžtas kaip krešumo sistemos tyrimo standartas (CAP Hematology and Coagulation Check list HEM.37300, 2014, CLSI H57-A, Protocol for the Evaluation, Validation, and Implementation of Coagulometers; Approved Guideline). Šis metodinis standartas nurodo ir koagulometrinės sistemos techninį liudijimą bei techninės specifikacijos reikalavimą. Be to, atkreipiame Jūsų dėmesį, jog reagentų ir papildomų priemonių kraujo krešėjimo tyrimams atlikti su įrangos įsigijimu panaudos būdu (2 priedo) techninės specifikacijos 2 punkto „Matavimo metodai“ a) papunktis nustato, jog reikalaujamas „chronometrinis elektromagnetinis mechaninis arba lygiavertis metodas <...>“, todėl gali būti siūlomas ir kitas, lygiavertis metodas, leidžiantis išmatuoti normalias, bet kokio lygio lipemiškas, hemolizuotas, ikterines plazmas be įtakos analizei. Tokiu būdu negalime sutikti su tiekėjo teiginiu, jog „siūlantiems kitokį matavimo metodą apribojama galimybė dalyvauti pirkime“. Galimybė be papildomų procedūrų ištirti lipeminius, hemolizuotus ir ikterinius mėginius yra svarbi dėl šių moksliniais įrodymais pagrįstų priežasčių: 
- yra nemaža lipeminių, hemolizuotų ir ikterinių mėginių dalis, kurių neįmanoma išvengti dėl objektyvių ir subjektyvių priežasčių; 
- pakartotinio kraujo mėginio ėmimo išvengimas;
- laboratorijos darbo efektyvumo ir tyrimų rezultatų gavimo greičio.

Rinkos tyrimo metu nustatyta, kad mažiausiai trys gamintojai atitinka keliamą reikalavimą: 1. Diagnostica Stago, STA Compact Max; 2. Mindray
C3510; 3. Succeeder SF-810. 

Atsižvelgiant į aukščiau pateiktą informaciją, 2 a punkto reikalavimai nebus keičiami.
	Atkreiptinas dėmesys, jog VPT, aiškindama Lietuvos Respublikos Viešųjų pirkimų įstatymo 17 straipsnį, nurodo, jog: „<...> „vertė už pinigus“ reiškia, kad kiekvienas įgyvendinamas viešasis pirkimas turi sudaryti sąlygas perkančiajai organizacijai įsigyti tai, ko būtent jai reikia konkrečiu momentu. Kitaip tariant, perkamos prekės, paslaugos arba darbai turi atitikti perkančiosios organizacijos poreikius. Šiuo aspektu perkančiosioms organizacijoms yra suteikiama diskrecijos teisė nuspręsti, ką konkrečiai joms reikia įsigyti, kokias savybes turi atitikti pirkimo objektas (prekės, paslaugos arba darbai) ir kokios savybės yra geriausios ne apskritai, o būtent konkretų pirkimą organizuojančiai perkančiajai organizacijai <...>” 

	3.
	Našumas: PT, ADTL ir FIB ne mažiau kaip 100 tyrimų per valandą. Mėginio savybės neturi įtakoti našumo, tai reiškia, kad bet koks mėginys privalo būti analizuojamas, o pateikiant jo rezultatą turi būti išlaikomas reikalavime nurodytas našumas.
	
	

	4.
	- Galimybė pakartoti tyrimus iš tos pačios tiriamos plazmos, neišimant mėgintuvėlio iš analizatoriaus;
- Galimybė nuskaityti brūkšninius kodus (mėginiai, matavimo laikmenos, t.t).
	
	

	5. 
	Ne mažiau 45 vietų reagentams.
	Tiekėjo A pastaba: Rinkoje yra tik vienas vienintelis gamintojas, kurio įranga atitinka šį reikalavimą, atitinkamai, ir vienintelis tiekėjas, turintis minėto gamintojo įgaliojimą, galintis šią įrangą pasiūlyti perkančiajai organizacijai. Todėl siūlome šį punktą koreguoti taip: Ne mažiau kaip 33 vietas reagentams, taip sudarant konkurencingas sąlygas ir kitiems tiekėjams dalyvauti pirkime.

Tiekėjo B pastaba: Pagal tyrimų spektrą, tai kas nurodyta jūsų skelbiamos „Rinkos konsultacijos“ dokumentuose, ketinama atlikti tik 4 skirtingas analites (PL, ADTL, FIB ir D-Di), todėl reikalavimas, kad analizatorius turėtų ne mažiau nei 45 vietas reagentams yra perteklinis ir niekuo nepagrįstas. Prašome sumažinti reagentų vietas iki 26, nes to pilnai pakaks jūsų prašomoms analitėms atlikti ir VISIEMS reagentams sutalpinti (net jei prireiktų dar kelių papildomų analičių ir/ar papildomų lotų reagentų).
	Perkančiosios organizacijos nuomone didesnės talpos analizatorius leidžia optimizuoti laboratorijos darbo eigą, užtikrina didesnį darbo efektyvumą, nes leidžia atlikti daugiau testų be nuolatinio reagentų keitimo. 
Pageidaujamas pozicijų skaičius grindžiamas tuo, kad kiekvienai iš analičių atlikti yra reikalingos mažiausiai dvi pozicijos reagentams, o siekiant užtikrinti nepertraukiamą analizatoriaus darbą, naudojama praktika įdėti po kelis tos pačios rūšies reagento buteliukus. Taip pat į reagentų pozicijų skaičių įskaičiuojama kokybės kontrolių (mažiausiai dviejų lygių) ir kalibratorių buteliukai.
Atsižvelgiant į aukščiau nurodytą informaciją, techninės specifikacijos 5 punkto reikalavimą pakeičiame: „Ne mažiau 28 vietų reagentams“.
Rinkos tyrimo metu nustatyta, kad mažiausiai trys gamintojai atitinka keliamą reikalavimą: 1. Diagnostica Stago, STA Compact Max; 2. Mindray C3510; 3. Succeeder SF-810. 


	6. 
	Ne mažiau kaip 80 vietų mėginiams pirminiuose kraujo ėmimo mėgintuvėliuose.
	Tiekėjo A pastaba: Reikalavimas pritaikytas tam pačiam vieninteliam gamintojui / tiekėjui. Rinkoje yra analizatorių, į kuriuos mėginiai gali būti nuolatos dedami nesustabdant analizatoriaus darbo. Todėl šį punktą prašome papildyti taip: Ne mažiau kaip 80 vietų mėginiams pirminiuose kraujo ėmimo mėgintuvėliuose arba turėti galimybę nepertraukiamai dėti mėginius į analizatorių.

Tiekėjo B pastaba: Šis reikalavimas perteklinis ir nepagrįstas, todėl prašome jį koreguoti, numatant 40 vietų kraujo mėginiams bei papildomai numatant nuolatinio mėginių įdėjimo į analizatorių galimybę. To pilnai pakaks sklandžiam laboratorijos darbui užtikrinti, gausite ekonomiškai naudingus ir perkančiosios organizacijos poreikius atitinkančius analizatorius, bus užtikrinta sąžininga ir skaidri konkurencija.
	Klinikinėje praktikoje per dieną „vidutiniškai“ atliekamas tyrimų skaičius pasitaiko ne visomis dienomis, t.y. būna dienų, kai pagal klinikinį poreikį tyrimų skaičius būna gerokai didesnis, siekiantis keliasdešimt ar net daugiau tyrimų per dieną.
Perkančiosios organizacijos laboratorijos duomenimis, pastaruosius metus nustatytas didėjantis pacientų ir atliekamų tyrimų skaičius. Pavyzdžiui, remiantis VšĮ Šeškinės poliklinikos 2023–2027 metų veiklos strategija „<...> 2021 m. 12 proc. padidėjo skatinamųjų pirminės ambulatorinės asmens sveikatos priežiūros paslaugų (už kurias mokamas skatinamasis priedas) skaičius, palyginti su 2020 m. Labiausiai didėjo šių paslaugų teikimas: „<...> kraujo tyrimų, atliekamų prieš planinę operaciją (atlikta 30 proc. daugiau paslaugų)“. 
Atsižvelgiant į aukščiau nurodytą informaciją, perkančioji organizacija mato augančius klinikinius poreikius, todėl techninės specifikacijos 6 punkto reikalavimas bus keičiamas taip: „Ne mažiau kaip 60 vietų mėginiams pirminiuose kraujo ėmimo mėgintuvėliuose.“ 

Rinkos tyrimo metu nustatyta, kad mažiausiai trys gamintojai atitinka keliamą reikalavimą: 1. Diagnostica Stago, STA Compact Max; 2. Mindray C3510; 3. Succeeder SF-810. 


	7.
	Funkcionalumas:
Sistema turi leisti atlikti krešėjimo sistemos tyrimus bet kokia tvarka ir laisvai pasirinkti bei keisti pacientų mėginių  atlikimo eiliškumą.
	
	

	8. 
	Reikalavimai ADTL:
Analizatoriuje būtų paruošta programa ADTL nustatymui, leidžianti be papildomų procedūrų išmatuoti normalias, bet kokio lygio lipemines, hemolizuotas ir ikterines plazmas.
	Tiekėjo B pastaba: Teigti, kad ADTL analitei tinka hemolizuoti, ikteriniai ir/ar lipeminiai mėginiai iš esmės klaidingas požiūris. Pateikiame straipsnio "Effects of haemolysis, icterus and lipemia on coagulation tests as performed on Stago STA_Compact_MAX analysers" ištrauką kodėl ADTL analitei netinkami  hemolizuoti, ikteriniai ir/ar lipeminiai mėginiai. Prašome punktą koreguoti, numatant reikalavimą, kad analizatoriai turėtų galimybę nustatyti HIL (hemolizę, bilirubino kiekį, lipemiją) ir įspėti vartotoją esant kritinėms vertėms".
Punktas riboja konkurenciją nes yra pritaikytas išskirtinai  mechaniniam matavimo metodui. Tuomet, tiekėjams, siūlantiems kitokį matavimo metodą apribojama galimybė dalyvauti pirkime. Prašome punktą koreguoti sekančiai: "Analizatoriai turi nustatyti HIL (hemolizę, bilirubino kiekį, lipemiją) ir įspėti vartotoją esant kritinėms vertėms".

	Vadovaujantis naujesne nei tiekėjo nurodytame šaltinyje cituojama informacija, yra pateikiamos tokios rekomendacijos, kaip pvz.: „Pacientų, kuriems pasireiškė in vivo hemolizė, mėginiai krešėjimo tyrimams gali būti priimti ir ištirti“, „Citratuoti mėginiai su hiperbilirubinemija PT, APTT ir fibrinogeno krešėjimo tyrimams turi būti priimti analizei“, „Mėginiai su aptinkama lipemija neturėtų būti atmetami, nes pakaitiniai mėginiai gali turėti panašias savybes, o perteklinių lipidų poveikis paciento mėginiuose krešėjimo tyrimų rezultatams yra mažas ir paprastai kliniškai nereikšmingas“ (šaltinis: Kitchen S, Adcock DM, Dauer R, Kristoffersen AH, Lippi G, Mackie I, Marlar RA, Nair S. International Council for Standardization in Haematology (ICSH) recommendations for processing of blood samples for coagulation testing. Int J Lab Hematol. 2021 Dec;43(6):1272-1283. doi: 10.1111/ijlh.13702. Epub 2021 Sep 27. PMID: 34581008.). 
Atsižvelgiant į aukščiau pateiktą informaciją, 8 punkto reikalavimas bus keičiamas, išbraukiant „leidžianti be papildomų procedūrų išmatuoti normalias, bet kokio lygio lipemines, hemolizuotas ir ikterines plazmas“. 


	9.
	Reikalavimai PL:
Analizatoriuje paruošta programa:
Protrombino laiko (II-VII-X faktorių aktyvumo) nustatymui, leidžianti be papildomų prodedūrų išmatuoti normalias, bet kokio lygio lipemines, hemolizuotas ir ikterines plazmas.
	Tiekėjo B pastaba: Punktas riboja konkurenciją nes yra pritaikytas išskirtinai  mechaniniam matavimo metodui. Tuomet, tiekėjams, siūlantiems kitokį matavimo metodą apribojama galimybė dalyvauti pirkime. Prašome punktą koreguoti sekančiai: "Analizatoriai turi nustatyti HIL (hemolizę, bilirubino kiekį, lipemiją) ir įspėti vartotoją esant kritinėms vertėms".

	Priešingai nei tiekėjo teigiama, nurodžius konkretų HIL lygį ar jo intervalą, bus ženkliai apribojama konkurencija - skirtingų gamintojų atstovaujami tiekėjai gali turėti skirtingų HIL lygių ar jų ribų analizatorius ir reagentus, todėl dėl šio konkretaus parametro gali neatitikti reikalavimų. 
Atsižvelgiant į aukščiau nurodytą informaciją, techninės specifikacijos 9 punkto reikalavimas bus keičiamas, išbraukiant „leidžianti be papildomų procedūrų išmatuoti normalias, bet kokio lygio lipemines, hemolizuotas ir ikterines plazmas“. 



	10.
	Reikalavimai FIB koncentracijos nustatymui:
Analizatoriuje paruošta programa fibrinogeno koncentracijos nustatymui Klauso metodu ir leidžianti be papildomų procedūrų išmatuoti normalias, bet kokio lygio lipemines, hemolizuotas ir ikterines plazmas.
	Tiekėjo B pastaba: Siekdami, kad konkurencija nebūtų dirbtinai apribota, siūlome koreguoti punktą dėl bet kokio lygio hemolizuoto, ikterinio ir/ar lipeminio (HIL) mėginio ištyrimo, papildant TS sąlygas reikalavimu tiksliai nurodyti (pažymėti gamintojo dokumentacijoje) kokio lygio HIL gali turėti įtakos rezultatams. Perkančioji organizacija turėtų pati numatyti ir prašyto tiekėjų pateikti galimas, ribines, HIL koncentracijas fibrinogeno matavime. Numatyti reikėtų tokias kliniškai patvirtintas ribines HIL koncentracijas, kurios neribotų konkurencijos. Pateikiame X gamintojo ribines HIL vertes:

	Priešingai nei tiekėjo teigiama, nurodžius konkretų HIL lygį ar jo intervalą, bus ženkliai apribojama konkurencija - skirtingų gamintojų atstovaujami tiekėjai gali turėti skirtingų HIL lygių ar jų ribų analizatorius ir reagentus, todėl dėl šio konkretaus parametro gali neatitikti reikalavimų. 
Atsižvelgiant į aukščiau nurodytą informaciją, techninės specifikacijos 10 punkto reikalavimas bus keičiamas, išbraukiant „leidžianti be papildomų procedūrų išmatuoti normalias, bet kokio lygio lipemines, hemolizuotas ir ikterines plazmas“. 

	11.
	Tiriami mėginiai – citruota plazma (normali, bet kokio lygio hemolizuota, ikterinė, lipeminė) turi būti ištiriama be papildomų procedūrų rutinos tyrimams.
	Tiekėjo B pastaba: cituota plazma „normali, bet kokio lygio hemolizuota, ikterinė, lipeminė“ yra perteklinė, atkartota pirkimo dokumentuose labai daug kartų, tačiau iš esmės yra klaidinanti ir apribojanti konkurenciją. 

Kiekvieną analitę ir HIL įtaką rezultatui reikia įvertinti individualiai, atsižvelgiant į kiekvieno gamintojo analizatoriaus  specifiką bei reagentų ir metodo ypatumus. Preanalitika yra ypač svarbus procesas tyrimo rezultatų patikimumo atžvilgiu. Preanalitikos klaidos gali sudaryti net 60 - 70% visų laboratorijoje galinčių įvykti klaidų. 

Rinkoje yra analizatorių su preanalitikos funkcija, kurie pažangiais metodais aptinka ir nustato HIL įtaką rezultatui. Pvz.: Werfen gaminami ACL TOP 50-osios serijos analizatoriai. Tačiau pagal šios specifikacijos reikalavimus jie negalės būti siūlomi. Siekiant, kad pažangūs sprendimai taptų prieinami, pabrėžiame, kad ypač svarbu, jog į visas tiekėjo pastabas būtų atsižvelgta.

Siūlome šalia kiekvieno tokio reikalavimo „bet kokio lygio HIL“ iš anksto numatyti, kad analizatoriai su preanalitikos funkcija yra lygiavertis sprendimas.
	Galimybė be papildomų procedūrų ištirti lipeminius, hemolizuotus ir ikterinius mėginius yra svarbi dėl šių moksliniais įrodymais pagrįstų priežasčių: 
· yra nemaža lipeminių, hemolizuotų ir ikterinių mėginių dalis, kurių neįmanoma išvengti dėl objektyvių ir subjektyvių priežasčių;
· pakartotinio kraujo mėginio ėmimo išvengimas; 
· laboratorijos darbo efektyvumo ir tyrimų rezultatų gavimo greičio. Poliklinikos turima informacija, analizatorius ir reagentus su galimybe be papildomų procedūrų ištirti lipeminius, hemolizuotus ir ikterinius mėginius gamina ne mažiau kaip 3 gamintojai: 1. Diagnostica Stago, STA Compact Max; 2. Mindray - C3510; 3. Succeeder SF-810. 
Atsižvelgiant į aukščiau pateiktą informaciją, 11 punkto reikalavimas nebus keičiamas. 


	12.
	Analizatorius privalo turėti dvikryptę komunikaciją standartiniu protokolu (ASTM arba HL7) su laboratorijoje įdiegta informacine sistema OpenLims, Stapro s. r. o., Čekija.
	
	

	13.
	Analizatorius turi būti pagamintas ne anksčiau kaip 2021 metais (tinkamais įrodymais bus laikoma gamintojo informacija apie analizatoriaus pagaminimo datą, serijos numerį ir kt.)
	
	

	14.
	Analizatorius turi būti paženklintas CE arba lygiaverčiu ženklu. Pateikti galiojančius sertifikatus originalo ir lietuvių kalba.
	
	

	15.
	Programinės įrangos funkcionalumai:
a) programinė įranga turi turėti automatinę tyrimo atlikimo laiko skaičiavimo funkciją (angl. TAT), teikti įspėjimus, kai tyrimo laikas viršija nustatytą maksimalų laiką.
b)  programinė įranga turi turėti vidinės kokybės kontrolės rezultatų palyginimą su kitų laboratorijų kokybės kontrolės rezultatais realiu laiku.
	
	

	
	
	Tiekėjo A pastaba: Paminėtina, kad visumą techninių reikalavimų, nustatytų planuojamo vykdyti pirkimo dokumentuose, atitinka išimtinai tik gamintojo STAGO gaminama įranga, atitinkamai, tik vienintelis tiekėjas UAB Diagnostinės sistemos turi teisę šį gamintoją atstovauti. Planuojamo vykdyti pirkimo dokumentai yra akivaizdžiai pritaikyti konkrečiam tiekėjui. Taip pat paminėtina, kad techniniuose dokumentuose yra ir kitų nuostatų, pvz. reikalavimas įrangos pagaminimo metams, pagal kurį neskaidrų ir neteisėtą pranašumą turėtų tas pats aukščiau minėtas tiekėjas, kuris, iš viešai prieinamų duomenų, dabar yra pateikęs savo 2022 m. gamybos įrangą adresu Šeškinės g. 24, Vilnius, dėl ko jam nereikėtų papildytų išlaidų (skirtingai nei kitiems tiekėjams, dažniausiai siūlantiems vos poros metų senumo analizatorius, kuriuos tektų pristatyti).

	Techninėje specifikacijoje nėra reikalavimo siūlyti tik naują, nenaudotą įrangą. Tiekėjai gali siūlyti ir naudotą įrangą, jei jų siūlomi analizatoriai atitinka nustatytus techninius reikalavimus ir yra pagaminti ne anksčiau kaip 2021 m. Todėl visi tiekėjai turi galimybę pateikti konkurencingus pasiūlymus nepatirdami papildomų išlaidų naujos įrangos įsigijimui. Atsižvelgiant į tai, pirkimo sąlygos nėra diskriminacinės, kadangi užtikrinama sąžininga konkurencija ir sudaromos vienodos galimybės visiems tiekėjams dalyvauti pirkimo procedūroje.

Rinkos tyrimo metu nustatyta, kad mažiausiai trys gamintojai atitinka keliamus reikalavimus: 1. Diagnostica Stago, STA Compact Max; 2. Mindray C3510; 3. Succeeder SF-810.




Dėkojame už aktyvų dalyvavimą teikiant pastabas.
Atkreipiame dėmesį, kad, jei dalyvausite planuojamame vykdyti pirkime, kartu su pasiūlymu pateikiamame Europos bendrojo viešųjų pirkimų dokumento (toliau - EBVPD) III dalies „Pašalinimo pagrindai“ C13 skiltyje į klausimą „Tiesioginis arba netiesioginis dalyvavimas rengiant šią procedūrą (VPĮ 46 str. 4 d. 3 p.)“ atsakytumėte „Taip“.  Viešųjų pirkimų tarnyba teigia: „Jei tiekėjas tiesiogiai ar netiesiogiai suteikė pirkimo vykdytojui konsultaciją (nesvarbu, ar rinkos tyrimo (jeigu apie atliekamą rinkos tyrimą buvo informuotas raštu), ar rinkos konsultacijos metu, ar teikdamas pagalbinę viešųjų pirkimų veiklą ir pan.) arba kitaip dalyvavo rengiant pirkimo procedūrą (pavyzdžiui, parengė techninį (darbo) projektą, techninę specifikaciją ir pan.), jis, pildydamas EBVPD III dalies “Pašalinimo pagrindai C13 skiltį, į klausimą „Tiesioginis arba netiesioginis dalyvavimas rengiant šią procedūrą (VPĮ 46 str. 4 d. 3 p.)” turėtų atsakyti „Taip”.

